Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: szóló 1959. évi IV. törvény (a továbbiakban: Ptk.)
Paragraph Index: 960

3. üléseinek nyilvánosságára, határozatképességére és a határozathozatal módjára, A Kszt. 26. § f) pontja értelmező rendelkezést tartalmaz arra nézve, hogy a törvény alkalmazásában mely szerveket kell legfőbb szerven érteni: „f) legfőbb szerv: az alapítvány és a közalapítvány kezelő szerve (szervezete), a társadalmi szervezet alapszabály szerinti legfőbb szerve, valamint a közhasznú társaság taggyűlése;” 2001/69. szám A Gt. 19. § (4) bekezdése az egyszemélyes gazdasági társaságra nézve a következő szabályt tartalmazza: „(4) Egyszemélyes gazdasági társaság esetében taggyűlés (közgyűlés) nem működik. A gazdasági társaság legfőbb szerve hatáskörébe tartozó kérdésekben az egyedüli tag, illetve részvényes dönt.” E rendelkezéseket figyelembe véve megállapítható, hogy az egyszemélyes alapítású gazdasági társaságok esetében a Kszt. 7. § (1) bekezdésének a) pontja a jogalkalmazás során nem értelmezhető. Az Alkotmánybíróság megállapította, hogy a Kszt. vitatott rendelkezése és a Gt.-nek az egyszemélyes gazdasági társaságokra vonatkozó szabályai között az indítványozó által kifejtett ellentmondás fennáll.

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes